***Καλώς ήρθατε στο Customer Web Portal της BMW Financial Services***

*(Τελευταία ενημέρωση 06.2017)*

*Η παρούσα ιστοσελίδα λειτουργεί για λογαριασμό της εταιρείας BMW Austria Bank GmbH (Κατάστημα Αθηνών), με έδρα στην Κηφισιά Αττικής (Λεωφ. Κύμης & Οδό Σενέκα 10), τηλέφωνο.: 210-9118500 («BMW Financial Services»).*

*Παρακαλούμε διαβάστε προσεκτικά τους όρους και προϋποθέσεις χρήσης της παρούσας ιστοσελίδας που ακολουθούν. Η χρήση της παρούσας ιστοσελίδας είναι δυνατή μόνο σύμφωνα με τους παρόντες όρους και προϋποθέσεις. Προκειμένου να συνεχίσετε να χρησιμοποιείτε την παρούσα ιστοσελίδα, θα πρέπει να έχετε διαβάσει, κατανοήσει και αποδεχτεί πλήρως και ανεπιφύλακτα τους εν λόγω όρους και προϋποθέσεις και να συμπληρώσετε την ένδειξη «Αποδέχομαι τους παρόντες όρους και προϋποθέσεις» στο τέλος των παρόντων όρων. Σε περίπτωση μη αποδοχής των όρων και προϋποθέσεων σύμφωνα με τα ανωτέρω, δεν θα είναι δυνατή η περαιτέρω χρήση της ιστοσελίδας και παρακαλούμε να απομακρυνθείτε από αυτή.*

**Αποθήκευση Στοιχείων - Προστασία δεδομένων**

Στο πλαίσιο της παρούσας ιστοσελίδας, η BMW Financial Services, ως υπεύθυνος επεξεργασίας, συλλέγει και επεξεργάζεται προσωπικά δεδομένα σας, τα οποία εκουσίως παρέχετε, με σκοπό την παροχή των υπηρεσιών που είναι διαθέσιμες από την παρούσα ιστοσελίδα. Προσωπικά δεδομένα θεωρούνται τα στοιχεία από τα οποία μπορεί να προσδιοριστεί η ταυτότητα του επισκέπτη/χρήστη της ιστοσελίδας. Τα προσωπικά στοιχεία που συλλέγονται στην παρούσα ιστοσελίδα εξαρτώνται από την αιτούμενη κάθε φορά υπηρεσία. Η BMW Financial Services θα επεξεργάζεται τα δεδομένα σας σύμφωνα με τις σχετικές διατάξεις της Ελληνικής νομοθεσίας και της νομοθεσίας της Ευρωπαϊκής Ένωσης και θα λαμβάνει όλα τα μέτρα που απαιτούνται για την προστασία του απορρήτου και της ασφάλειας αυτών. Η BMW Financial Services θα συλλέγει και θα επεξεργάζεται αυτά τα δεδομένα με σκοπό την παροχή των υπηρεσιών που είναι διαθέσιμες στην παρούσα ιστοσελίδα και τη βελτίωση των παρεχομένων υπηρεσιών, αλλά και για στατιστικούς σκοπούς και για σκοπούς μάρκετινγκ. Όταν θα μας παρέχετε προσωπικά σας στοιχεία, θα μπορείτε να επιλέξετε εάν επιθυμείτε να χρησιμοποιηθούν οι πληροφορίες σας για σκοπούς άμεσου μάρκετινγκ, θα μπορείτε δε, οποτεδήποτε να ανακαλέσετε τη σχετική συναίνεσή σας. Πέραν της BMW Financial Services, τα δεδομένα σας μπορεί να κοινοποιηθούν σε, και να χρησιμοποιηθούν για τους παραπάνω σκοπούς από, συνδεδεμένες με αυτή εταιρείες ή/και τρίτους, που εκτελούν την επεξεργασία στο όνομα και για λογαριασμό της BMW Financial Services, ή/και οποιαδήποτε εποπτική αρχή ή δημόσια ή δικαστική αρχή, εφόσον αυτό επιβάλλεται από το νόμο. Σε κάθε περίπτωση, έχετε δικαίωμα πρόσβασης και αντίρρησης στα δεδομένα που σας αφορούν, καθώς και οποιοδήποτε άλλο δικαίωμα προβλέπεται από την εκάστοτε εφαρμοστέα νομοθεσία. Για το σκοπό αυτό μπορείτε να απευθυνθείτε στη διεύθυνση που αναγράφεται στην αρχή των παρόντων όρων. Τα δεδομένα που σας αφορούν θα τηρούνται για όσο διάστημα χρειάζεται για το σκοπό για τον οποίο έχουν συλλεχθεί ή για όσο διάστημα απαιτείται βάσει σύμβασης ή βάση ισχύουσας νομοθεσίας. Ειδικά σε σχέση με την απευθείας εμπορική προώθηση (μάρκετινγκ), μόλις μας δηλώσετε ότι δεν επιθυμείτε να λαμβάνετε προωθητικές ενέργειες από εμάς, τα δεδομένα σας δεν θα υποβάλλονται πλέον σε επεξεργασία για αυτό το σκοπό.

**Cookies**

Η BMW Financial Services μπορεί να συγκεντρώνει στοιχεία αναγνώρισης των επισκεπτών/χρηστών της παρούσας ιστοσελίδας χρησιμοποιώντας cookies. Τα cookies είναι μικρά αρχεία με πληροφορίες που αποθηκεύονται στο σκληρό δίσκο σας. Τα cookies δεν προκαλούν οποιαδήποτε ζημιά στον υπολογιστή σας και δεν περιέχουν ιούς. Τα cookies της παρούσας ιστοσελίδας δεν συγκεντρώνουν προσωπικά δεδομένα σχετικά με εσάς και δεν λαμβάνουν γνώση οποιουδήποτε εγγράφου ή αρχείου από τον υπολογιστή σας. Μπορείτε να ρυθμίσετε τις παραμέτρους του προγράμματος πλοήγησης στο διαδίκτυο (web browser) που χρησιμοποιείτε κατά τέτοιο τρόπο ώστε να γίνονται δεκτά όλα τα cookies, να απορρίπτονται όλα τα cookies ή να ενημερώνεστε όταν αποστέλλεται κάποιο cookie. Κάθε browser είναι διαφορετικός οπότε ελέγξτε το μενού «Βοήθεια» του browser που χρησιμοποιείτε για να μάθετε πώς να αλλάζετε τις προτιμήσεις σας σχετικά με τα cookies. Επειδή η παρούσα ιστοσελίδα είναι σχεδιασμένη να λειτουργεί με χρήση cookies, θα θέλαμε να σας ενημερώσουμε ότι η απενεργοποίηση των cookies μπορεί να επηρεάσει τον τρόπο χρήσης της ιστοσελίδας, με αποτέλεσμα να μην μπορείτε να επωφεληθείτε πλήρως από όλες τις παρεχόμενες υπηρεσίες. Κατά κανόνα, τα cookies χρησιμοποιούνται στην παρούσα ιστοσελίδα μόνο κατά τη διάρκεια της επίσκεψής σας σε αυτή, για το σκοπό ανώνυμων, στατιστικών εκτιμήσεων και για τη βελτίωση της ευκολίας χρήσης της παρούσας ιστοσελίδας από τον εκάστοτε επισκέπτη/χρήστη. Τα cookies ενδέχεται μερικές φορές να εξυπηρετούν και άλλους σκοπούς σε συγκεκριμένα τμήματα της ιστοσελίδας, για τους οποίους θα ενημερωθείτε εάν προσπελάσετε ένα από αυτά τα τμήματα.

**Δικαιώματα Πνευματικής Ιδιοκτησίας (Copyright)**

© Copyright BMW Austria Bank GmbH (Κατάστημα Αθηνών). Το σύνολο του περιεχομένου της παρούσας ιστοσελίδας ανήκει στον Όμιλο BMW. Όλα τα δικαιώματα είναι κατοχυρωμένα. Τα κείμενα, οι φωτογραφίες, οι εικόνες, οι απεικονίσεις, τα γραφικά, τα αρχεία ήχου, τα αρχεία κίνησης, τα αρχεία εικόνας και γενικώς κάθε είδους αρχείο και η διάταξή τους στην παρούσα ιστοσελίδα προστατεύονται από την ισχύουσα στην Ελλάδα νομοθεσία σχετικά με την προστασία δικαιωμάτων πνευματικής ιδιοκτησίας. Ενδέχεται επιπλέον η παρούσα ιστοσελίδα να περιέχει υλικό και εικόνες, τα δικαιώματα πνευματικής ιδιοκτησίας των οποίων ανήκουν σε τρίτους. Απαγορεύεται ρητώς η αντιγραφή, αναδιανομή, τροποποίηση, αναπαραγωγή, φόρτωση (download), αναδημοσίευση ή αναμετάδοση οποιασδήποτε πληροφορίας της παρούσας ιστοσελίδας με οποιοδήποτε ηλεκτρονικό, έντυπο ή άλλο μέσο.

**Σήματα**

Εκτός εάν άλλως αναφέρεται, όλα τα δικαιώματα από τα εμπορικά σήματα που αναφέρονται ή εμφαίνονται στην παρούσα ιστοσελίδα ανήκουν στην BMW AG, συμπεριλαμβανομένων σημάτων, ονομασιών μοντέλων, λογοτύπων και εμβλημάτων.

**Άδειες**

Ο Όμιλος BMW προσπάθησε να σας προσφέρει μία καινοτόμο και ενημερωτική ιστοσελίδα. Εντούτοις, θα πρέπει να γίνει κατανοητό ότι ο Όμιλος BMW οφείλει να προστατεύσει τα δικαιώματα πνευματικής ιδιοκτησίας του, συμπεριλαμβανομένων ευρεσιτεχνιών, σημάτων και δικαιωμάτων δημιουργού. Επομένως, καμία άδεια χρήσης των δικαιωμάτων πνευματικής ιδιοκτησίας του Ομίλου BMW ή δικαιωμάτων πνευματικής ιδιοκτησίας τρίτων δεν παρέχεται μέσω της παρούσας ιστοσελίδας.

**Σύνδεση με άλλες ιστοσελίδες.**

Η παρούσα ιστοσελίδα ενδέχεται να παρέχει πρόσβαση σε άλλες ιστοσελίδες ανά τον κόσμο. Η BMW Financial Services δεν θα ευθύνεται για τους όρους επεξεργασίας των δεδομένων σας από τις εν λόγω ιστοσελίδες. Περαιτέρω, η BMW Financial Services δεν φέρει καμία ευθύνη ως προς το περιεχόμενο, τη διαθεσιμότητα, τη λειτουργία και την αποδοτικότητα των εν λόγω ιστοσελίδων, το δε περιεχόμενό τους δεν δεσμεύει κατά οποιονδήποτε τρόπο την BMW Financial Services, ενώ, οποιαδήποτε παραπομπή ή αναφορά σε αυτές τις ιστοσελίδες μέσω της παρούσας ιστοσελίδας δεν συνιστά, και σε καμία περίπτωση δεν θα πρέπει να εκλαμβάνεται ως, έγκριση ή ανεπιφύλακτη σύσταση χρήσης των ιστοσελίδων αυτών.

**Εγγυήσεις - Αποκλεισμός Ευθύνης**

Oι πληροφορίες που παρέχονται στην παρούσα ιστοσελίδα παρέχονται ''ως έχουν'' και χωρίς οποιαδήποτε, ρητή ή σιωπηρή, εγγύηση, συμπεριλαμβανομένων (ενδεικτικά) οποιωνδήποτε σιωπηρών εγγυήσεων εμπορευσιμότητας, καταλληλότητας για οποιονδήποτε συγκεκριμένο σκοπό ή μη παραβίασης δικαιωμάτων τρίτων. Αν και η BMW Financial Services έχει λάβει, κατά το μέτρο του δυνατού, όλα τα μέτρα ασφαλείας για την προστασία της παρούσας ιστοσελίδας, δεν εγγυάται την αδιάκοπη λειτουργία της ή την έλλειψη ιών, την ακρίβεια, την πληρότητα ή την αξιοπιστία των πληροφοριών και άλλων στοιχείων που περιλαμβάνονται στην παρούσα ιστοσελίδα ή σε οποιαδήποτε άλλη ιστοσελίδα τυχόν μπορείτε να αποκτήσετε πρόσβαση μέσω της παρούσας ιστοσελίδας. Αν και έχει καταβληθεί κάθε δυνατή προσπάθεια ώστε οι παρεχόμενες πληροφορίες να είναι ακριβείς, ενδέχεται να περιλαμβάνουν λάθη ή παραλείψεις.

Ως χρήστης αποδέχεστε ότι η πρόσβαση στην παρούσα ιστοσελίδα γίνεται με δική σας ευθύνη και αναλαμβάνετε κάθε κίνδυνο που πιθανόν προκύψει από την πρόσβαση και χρήση αυτής. Η δε χρήση της παρούσας ιστοσελίδας από εσάς είναι δυνατή αποκλειστικά για νόμιμο σκοπό και χωρίς να περιορίζεται ή παρεμποδίζεται η χρήση της από οποιονδήποτε τρίτο. Η BMW Financial Services δεν παρέχει ουδεμία εγγύηση και σε καμία περίπτωση δεν θα ευθύνεται έναντι οποιουδήποτε προσώπου για οποιεσδήποτε άμεσες ή έμμεσες, θετικές, αποθετικές ή παρεπόμενες ζημίες που σχετίζονται με τις πληροφορίες αυτές (εκτός εάν προκαλούνται από βαριά αμέλεια ή δόλο της BMW Financial Services), συμπεριλαμβανομένων και των ποινικών ευθυνών που τυχόν προκύψουν από την πρόσβαση, χρήση ή αδυναμία χρήσης της παρούσας ιστοσελίδας ή από την ύπαρξη λαθών, παραλείψεων, κακοτυπωμένων χαρακτήρων, ετεροχρονισμένων πληροφοριών, τεχνικών λαθών ή ανακριβειών σε σχέση με ποσά, τυπογραφικών και οποιωνδήποτε άλλων λαθών που εμφανίζονται στην παρούσα ιστοσελίδα. Ο αποκλεισμός της ευθύνης της BMW Financial Services συμπεριλαμβάνει και την πρόκληση οποιασδήποτε ζημίας από τυχόν μετάδοση οποιουδήποτε ιού στον ηλεκτρονικό εξοπλισμό του χρήστη. Η χρήση της παρούσας ιστοσελίδας είναι δυνατή μόνο σύμφωνα με τους παρόντες όρους και προϋποθέσεις χρήσης αυτής και σε πλήρη συμμόρφωση με τις σχετικές διατάξεις του Ελληνικού δικαίου, του δικαίου της Ευρωπαϊκής Ένωσης ή του διεθνούς δικαίου. Σε περίπτωση μη εξουσιοδοτημένης χρήσης της παρούσας ιστοσελίδας ή παράνομης ή καταχρηστικής χρήσης αυτής, υποχρεούστε σε αποζημίωση της BMW Financial Services, των υπαλλήλων, στελεχών και συνεργατών της σχετικά με κάθε απώλεια, έξοδο, ζημία και κόστος, συμπεριλαμβανομένης και της εύλογης αμοιβής των νομικών της συμβούλων, που τυχόν προκύψουν από την παραβίαση των παρόντων όρων και προϋποθέσεων χρήσης της παρούσας ιστοσελίδας από εσάς.

**Άλλοι Όροι και Προϋποθέσεις.**

Σε περίπτωση που οποιοσδήποτε όρος ή προϋπόθεση των παρόντων κριθεί παράνομος, άκυρος ή μη εκτελεστός, θα διαγράφεται, θα θεωρείται ως ουδέποτε εγγεγραμμένος και σε καμία περίπτωση δεν θα επηρεάζει την ισχύ, τη δεσμευτικότητα και την εκτελεστότητα των λοιπών όρων και προϋποθέσεων. Η BMW Financial Services δύναται ανά πάσα στιγμή να τροποποιήσει ή και να διαγράψει, κατά την απόλυτη διακριτική της ευχέρεια και χωρίς προειδοποίηση, τους όρους και προϋποθέσεις χρήσης της παρούσας ιστοσελίδας, εν όλω ή εν μέρει, και κάθε τέτοια τροποποίηση ή διαγραφή θα θεωρείται ότι δεσμεύει τους χρήστες της παρούσας ιστοσελίδας από τη στιγμή που οι εν λόγω αλλαγές εμφανισθούν σε αυτή. Ως εκ τούτου, συνιστάται ο συχνός επανέλεγχος των παρόντων όρων και προϋποθέσεων. Η παρούσα ιστοσελίδα ενδέχεται κατά διαστήματα να μην είναι προσβάσιμη λόγω εργασιών αναβάθμισης ή μηχανικών, επικοινωνιακών, λογισμικών ή άλλων τεχνικών προβλημάτων, συμπεριλαμβανομένων προβλημάτων που οφείλονται σε τρίτους. Η BMW Financial Services δεν δύναται να προβλέπει τα χρονικά διαστήματα μη προσβασιμότητας στην παρούσα ιστοσελίδα ούτε είναι δυνατόν να γνωρίζει εκ των προτέρων ή να ελέγχει με άλλο τρόπο τη διάρκειά τους. Σε κάθε περίπτωση η ΒMW Financial Services δικαιούται να διακόψει προσωρινά ή να τερματίσει οριστικά τη λειτουργία της παρούσας ιστοσελίδας εν όλω ή εν μέρει. Οι παρόντες όροι και προϋποθέσεις καθώς και η χρήση της παρούσας ιστοσελίδας διέπονται από το Ελληνικό Δίκαιο. Κάθε διαφορά που σχετίζεται με τη χρήση ή/και το περιεχόμενο της παρούσας ιστοσελίδας θα επιλύεται αποκλειστικά από τα Δικαστήρια της Αθήνας.